Faida na madhara ya teknologia katika shule za sekondari

FAIDA NA  MADHARA YA TEKNOLOJIA KATIKA SHULE ZA SEKONDARI 
Teknolojia ni maarifa ya sayansi yaliyowekwa katika matumizi ya vitu kama vile zana au mitambo kama vile kiwanda, kilimo, ufundi au mawasiliano. Teknolojia imeleta faida za kimaarifa kama vile urahisishaji wa kulima, ujumbe kutoka kwa mtu mmoja hadi mwingine kwa kutumia rununu.
Katika shule za sekondari, teknolojia imerahisisha kazi kwa walimu na hata wanafunzi kwa kuanzishwa kwa kusoma kutumia tarakilishi.  Sasa hivi, walimu hawana haja ya kubeba vitabu kila wanapoenda darasani wakifundisha, ila wao hubeba tarakilishi zao tu ambazo pia zimewapumzisha kuandika kabla ya kuja darasani ili kupata uchambuzi zaidi kuhusu kile anachotaka kufunza. Wanachotakiwa kufanya ni kuchapisha kile wanachotaka kukifundisha katika mtandao. 
Ama kweli faida za teknolojia ni nyingi kuliko madhara yake. Miongoni mwa faida ni kama vile kusambaza ujumbe fulani ulio muhimu kutumia simu ya mkononi, redio, runinga na hata tarakilishi ambapo vyote hivyo ni rahisi mno kuvipata. 
Katika madhara, teknolojia imeleta mafunzo ambayo huleta hatari kama vile utengenezaji wa vilipuzi kama vile mabomu, makombora na vinginevyo.  Zinatengenezwa kama zana za vita ila mara nyingi hutumika kwa kulipiza kisasi baina ya kundi moja na lingine. 
Kutokana na simu, kumeundwa mitandao ya aina mbalimbali ambayo huwaharibu sana vijana kwa kuwapumbaza video chafu ambazo hazina mafunzo. Hii huwafanya vijana wengi kutoroka shuleni na kwenda kufanya mambo machafu kama vile wizi, ubakaji na hata kushurutisha vijana wengine na kuwaingiza kwa yale wanayoyafanya. Hii huleta mwelekeo mwovu katika jamii.